Suvestinė redakcija nuo 2023-05-10

Įsakymas paskelbtas: TAR 2023-03-15, i. k. 2023-04567

LIETUVOS RESPUBLIKOS APLINKOS MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO

LĖŠŲ, SKIRTŲ PROJEKTO NR. VP3-3.1-AM-01-V-01-004 VYKDYTOJUI UŽDARAJAI AKCINEI BENDROVEI „KAUNO VANDENYS“, GRĄŽINIMO

2023 m. kovo 15 d. Nr. D1-77

Vilnius

Įgyvendindamas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčius, 11 punktą, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 188¹, 188², 191 punktus, 198.2 papunktį, vykdydamas Lietuvos vyriausiojo administracinio teismo 2019 m. lapkričio 13 d. sprendimą administracinėje byloje Nr. eA-2160-575/2019, atsižvelgdamas į Lietuvos Respublikos aplinkos ministerijos Aplinkos projektų valdymo agentūros (toliau – Agentūra) 2023 m. vasario 21 d. raštu Nr. APVA‑717 „Informacija apie nustatytą pažeidimą ir siūlymai dėl tolesnių veiksmų“ pateiktą projekto „Vandens tiekimo ir nuotekų tvarkymo infrastruktūros plėtra Kaune“ (projekto kodas VP3-3.1-AM-01-V-01-004) (toliau – projektas) pažeidimo atnaujinto tyrimo išvadą Nr. VP3-3.1-AM-01-V-01-004/IT12 (pažeidimo unikalus kodas R1828/APVA/VP3-3.1-AM-01-V/0214), kurioje nurodyta, kad projekto vykdytojas uždaroji akcinė bendrovė „Kauno vandenys“ (toliau – projekto vykdytojas) įgyvendindamas projektą nepasiekė nustatytų stebėsenos rodiklių ir pažeidė VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“, 34 punktą, projekto 2009 m. birželio 29 d. finansavimo ir administravimo sutarties Nr. 2007-2013/FA/2009/V/14 (toliau – Sutartis) bendrųjų sąlygų 2.1.1 papunktį ir Sutarties 1 priedo 7 punktą, į Agentūros pripažintą bendrą netinkamą finansuoti išlaidų sumą – 148 357,19 Eur (šimtas keturiasdešimt aštuonis tūkstančius tris šimtus penkiasdešimt septynis eurus 19 ct), įskaitant projekto vykdytojo įnašą – 12 664,45 Eur (dvylika tūkstančių šešis šimtus šešiasdešimt keturis eurus 45 ct), ir į Agentūros siūlymą susigrąžinti projekto vykdytojui išmokėtų lėšų dalį taikant lėšų pervedimo būdą:

1. Nustatau, kad:

1.1. lėšų pervedimo būdu grąžintina projekto vykdytojui išmokėta lėšų dalis yra 135 692,74 Eur (šimtas trisdešimt penki tūkstančiai šeši šimtai devyniasdešimt du eurai 74 ct), iš kurių 121 409,29 Eur (šimtas dvidešimt vienas tūkstantis keturi šimtai devyni eurai 29 ct) – Europos Sąjungos fondų lėšos, 14 283,45 Eur (keturiolika tūkstančių du šimtai aštuoniasdešimt trys eurai 45 ct) – Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas ne vėliau kaip iki 2024 m. kovo 15 d. privalo dalimis pervesti į Lietuvos Respublikos aplinkos ministerijos banko sąskaitą Nr. LT634010042400060063;

1.3. jei projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, jis moka delspinigius, kurių dydį kiekvieną metų ketvirtį nustato finansų ministras, už kiekvieną uždelstą dieną;

1.4. jei projekto vykdytojas šio įsakymo 1.1 papunktyje nurodytų lėšų negrąžina per 90 dienų nuo šio įsakymo įsigaliojimo dienos, jis moka palūkanas, kurių dydį kiekvieną metų ketvirtį nustato finansų ministras.

Punkto pakeitimai:

Nr. D1-139, 2023-05-09, paskelbta TAR 2023-05-09, i. k. 2023-08819

2. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka per vieną mėnesį nuo įteikimo projekto vykdytojui dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymo nustatyta tvarka per vieną mėnesį nuo įteikimo projekto vykdytojui dienos.

Aplinkos ministras	Simonas Gentvilas

Pakeitimai:

1.

Lietuvos Respublikos aplinkos ministerija, Įsakymas

Nr. D1-139, 2023-05-09, paskelbta TAR 2023-05-09, i. k. 2023-08819

Dėl Lietuvos Respublikos aplinkos ministro 2023 m. kovo 15 d. įsakymo Nr. D1-77 „Dėl Europos Sąjungos finansinės paramos ir bendrojo finansavimo lėšų, skirtų projekto Nr. VP3-3.1-AM-01-v-01-004 vykdytojui uždarajai akcinei bendrovei „Kauno vandenys“, grąžinimo“ pakeitimo